**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  

**Barry Kader** (født 26. mars 1986 i Abidjan i Elfenbenskysten) er en ivoriansk fotballspiller som har spilt midtbane for norske fotballklubber.

Han spilte for Stella Abidjan og Africa Sport, før han signerte kontrakt med Sogndal den 31. mars 2006 etter først å ha prøvespilt med klubben på treningsleir i La Manga som et ledd i Sogndals Afrika–prosjekt i regi av talentspeideren Trond Fylling. Før det var han for øvrig på prøvespill i Rosenborg i februar 2006. Han var på denne tiden kaptein på sitt hjemlands U21-landslag. Således gikk det til at han ble lagkamerat med landsmennene Constant Djakpa (født 1986) og Ahyee Aye Elvis (født 1983), men det var bare lov med to spillere fra utenfor EØS, så da Kader signerte ut 2008-sesongen (altså to år) sent i mars 2006, ble det problem, men Djakpa spilte iallfall noen kamper utover i sesongen. 

Han spilte sin første 1. divisjonskamp måneden efter og fikk gult kort. I januar 2007 planla Kader og Djakpa prøvespill i Romania, men det uteble, så Kader forble i Sogndal også i 2007 og 2008. I mai 2009 prøvespilte han i Frankrike uten lov, og toget hadde gått med Trond Fylling som personlig agent. Kader ble ved sin tilbakekomst tre måneder senere nektet trening med klubben, så han reiste fra bygda i september 2009. I mars 2010 var han på treningsleir på La Manga med Sogndal, og fikk ettårs-kontrakt. Den 9. juni dette året scoret han to kanoner på ett minutt da laget slo Molde 3–1 ut av cupen. Også i 2011 er han med, laget er i Eliteserien, men sportslig leder i Sogndal Frank Fylling ville ikke fornye hans kontrakt efter endt sesong.

Han spilte vinteren 2011–12 fem kamper for CS Turnu Severin fra byen Drobeta Turnu Severin i klubbens første sesong i den rumenske toppdivisjon, men i mars 2012 ble det kjent at han hadde flyttet til Haugesund for å spille for Vard som nettopp hadde rykket opp i Adeccoligaen der vennen hans, Ahyee Aye Elvis også hadde begynt. Bra var det, for i 2013 hadde den rykket ned igjen, og klubben ble lagt ned. I september 2013 hadde Kader blitt løst fra sin kontrakt med øyeblikkelig virkning og reist fra klubben mens Elvis forble.

Spillerens statistikk
---------------------

| Sesong | Kamper |  | Mål |  |
| --- | --- | --- | --- | --- |
| 2006 | 16 | · 3× Privat· 9× Adeccoligaen· 4× NM–cup |  |  |
| 2007 | 14 | · 4× Privat· 9× Adeccoligaen· 1× NM–cup | 2 | · 2× Adeccoligaen |
| 2013 | 0 | 0 |  |  |
|

Referanser
----------

1. ↑  Kader prøvespilte sammen med Alex Somian (landsmann) og albanske Jahmir Hyka (som fikk kontrakt), men Somian og Barry ble funnet for lett ifølge notisen Kader til Sogndal skrevet Thomas Myren i RBKWeb den 15. mars 2006.
2. ↑  *Sogndal har sikret seg...* i VG sitt sportsbilag den 15. mars 2006.
3. ↑  *Stig Nord ønskjer ikkje å ha tre afrikanske spelarar i sin stall* i Bergens Tidende, 21. mars, 2006.
4. ↑  Dette bekreftet Sogndaltrener Karl Oskar Emberland i Telemarksavisa den 16. mai 2009, og utdyper at Kader reiste like før cupkampen mot Smørås, samt at kontrakten hans gikk ut etter endt 2009-sesong. Man trodde kanskje han var reist til Brest der Kader hevdet tanta bodde, men tanta bodde i Paris.
5. ↑  *Toget har gått for Barry* i Sogn Avis, 23. juli 2009.
6. ↑  *Barry Kader får ikkje trena med Sogndal* i Sogn Avis, 19. august 2009.
7. ↑  *Kader har reist* i Sogn Avis, 27. september 2009.
8. ↑  *Barry Kader tilbake i Sogndal* i Bergens Tidende, 23. mars 2010
9. ↑  *Kader får eittårskontrakt* i Sogn Avis, 23. mars, 2010.
10. ↑  *To Kader-kanonar sikra cupbombe* i Sogn Avis den 10. juni 2010.
11. ↑  *Sogndal forlenger ikke med Barry Kader* av NTB 14. september 2011.
12. ↑  Hans fem kamper i Romania er listet på transfermarkt.co.uk
13. ↑  Dette med øyeblikkelig virkning nevnes i forbifarten i notisen fikk proffkontrakt i Haugesunds avis 4. september 2013.
14. ↑  *Reiste rett til Haugesund* i Firda den 19. september 2013.

Eksterne lenker
---------------

* (en) Barry Kader – kategori av bilder, video eller lyd på Commons Rediger på Wikidata
* (en) Barry Kader – Transfermarkt Rediger på Wikidata

* (en) Barry Kader – FBref Rediger på Wikidata
* Sogndal Fotball – Spillerens profil